**אסיפת אגש"ח קיבוץ כפר חרוב 31 באוגוסט 2014**

יו"ר: רוני הורביץ  
נוכחים: צלי ק. (מנהל קהילה), מני וחוי א., רענן ה.ס, יוסי וייס (מנהל עסקים), עמיר ח., ארל מ., לני וברסי ס., הלה ואריאל ש., נפתלי ז., מרק ל., לילי פ., נעה ויואל ש., יורם א., שרון י., רוני ק., רוני ה., ארתור מ., רפי שפירא.

**1. אישור דוחות כספיים ליום 31/12/2013**נוכח ומציג: רואה חשבון ארנון רז, ברית פיקוח   
ממצאים עיקריים:   
עלייה של 14 מליון ש"ח בהיקף המאזן  
הון עצמי 219 מיליון ש"ח שיעור של 80% מן המאזן גידול של 12 מיליון ש"ח  
התחייבות לזמן ארוך 30 מיליון ש"ח מתוכן 25 מיליון חוב לחברים  
גידול בחוב בקיבוץ בגין תקציב אישי ב 1 מיליון ש"ח  
הפקדות בקרן המילואים 13.6 מיליון ש"ח  
ברכות: ברכה לכל העוסקים במלאכה הגורמים להצלחה הגדולה שבאה לידי ביטוי במאזן השנתי של אגש"ח קיבוץ כפר-חרוב.   
**החלטה:  
אושרו הדוחות הכספיים של אגש"ח קיבוץ כפר-חרוב שהוצגו בפני אסיפת האגש"ח.   
  
2. אישור העסקת משרד רואי חשבון**מציג יוסי וייס.  
הצעת ועד הנהלת האגש"ח לאשר הארכת העבודה עם משרד רואי חשבון ברית פיקוח.  
דיון:  
העיסוק החשוב לנו והמיומנות לה אנו זקוקים היא הכנת דו"ח המס.  
ברית פיקוח מספקים שירות מקצועי מתוך הכרות מעמיקה של הנושאים הכרוכים בדוחות הכספיים של התנועה הקיבוצית.  
ברית פיקוח לקחו חלק בתהליך התיאגוד בכפר-חרוב.  
**החלטה:  
אושר המשך העסקת משרד רואה חשבון ברית פיקוח כרואי החשבון של אגש"ח קיבוץ כפר חרוב.**

**3. חלוקת רווחים לשנת 2013**מציג יוסי וייס.  
הוצג מודל תחשיב חלוקת המזומנים.   
הצעת ועד הנהלת אגש"ח קיבוץ כפר-חרוב לחלק השנה 2.5 מיליון ש"ח לחברים ולהפקיד בקרן פרישה 4.3 מיליון ש"ח.  
הערה: הד"וח נבנה על פי החלטות אסיפת אגש"ח כפר-חרוב.  
החלטת האסיפה על חלוקה פירותית של נכסים קבעה כי החלוקה תתקיים על פי נוסחה לפי ותק עד לסכום שנקבע בתקנון חלוקת פירות הנכסים.  
תזכורת: נוסחת חלוקת הרווחים הושפעה מניתוח מקצועי חיצוני שנערך לפי בקשת ועד הנהלת כפר-חרוב על מנת להבטיח רמת נזילות נדרשת על מנת לשמור על בסיס כלכלי איתן לאגש"ח כפר-חרוב.  
**החלטה:  
אושרה הצעת ועד הנהלת אגש"ח בנוגע לחלוקת רווחים מפעילות המשקית של כפר חרוב בשנת 2013.   
4. קרן מילואים: דו"ח הנהלת הקרן**מציג יורם ארליך. נאמן האגש"ח בקרן.  
א. קרן עזרה הדדית:  
1.9 מליון ש"ח מופקדים בקרן עזרה הדדית, בתיק ני"ע מנוהל ע"י ח' מגדל.  
מטרת ההשקעה: שמירה על ערך ריאלי עם תשואה סולדית.  
ב. קרן פרישה:  
שולם עד כה לחברים שפרשו כ 1.1 מיליון ש"ח. היתרה המופקדת בקרן 7.7 מיליון ש"ח. התיק מנוהל ע"י קרן פסגות. התיק יגיע עד סוף השנה, עם הפקדת רווחי שנת 2013 כ 12.0 מיליון ש"ח. כאשר יופקדו עוד 4 מיליון ש"ח תופסק ההשקעה בקרן מאחר והסכום הנדרש של 17.0 מיליון ש"ח יושלם. ההשקעה באג"ח ממשלתי צמוד מדד דירוג A. יש בה תשואת נטו חיובית. מטרת ההשקעה היא לשמור על רווח ריאלי של הנכסים ולעמוד בהתחייבויות האגש"ח לחבריו.   
דיון:  
ברכה: לני – מודה ליורם ארליך על השקעת זמן ותשומת לב רבה בליווי וניהול כספי הקרן בעבור חברי האגש"ח.

**5. אישור השקעה בענף התיירות בכפר-חרוב**מציג שרון יבזורי מנהל ענץ התיירות.  
רקע: נערכה עבודת הכנה ובחינה כיצד לשמור ולקדם את הענף לאור הקושי הנובע מעליית ההוצאות (עלייה במחירי המים, החשמל והארנוה בסך של כ 10%), וירידה בהכנסות (צמצום דרסטי בתיירות הנכנסת עקב המשבר השלטוני במצרים, ירידה של כ 10%).   
ההצעה:   
**א. הרחבת כמות יחידות האירוח. תוספת של 6 יחידות בעלות של 1.5 מיליון ש"ח. ביצוע השלמה למיקלוט הנדרש ע"י הממשלה. סך הכל 2 מיליון ש"ח.**פירוט: נוצר צורך בהרחבת כמות החדרים להיקף של 2 קבוצות בו זמנית בכפר הנופש.  
דיון:  
= האם המיקום של היחידות החדשות על גג הסוויטות אמור להפריע לשוכרי הסוויטות. ת: מיקום היחידות על גבי הסוויטות לוקח בחשבון שמירת הפרטיות של השוכרים בקומת הקרקע.   
= האם הבניה הקלה משדרת מותג המתאים לכפר הנופש הנוכחי. ת: בעבודת התכנון והעיצוב הושקעה עבודה על מנת להציב עיצוב יוקרתי. מדובר בעיצוב דמוי יחידות באי סנטוריני עם השפעה של בניה יפואית.  
= האם נדרשת תחזוקה מיוחדת לבניה קלה. ת: כפר הנופש מתחזק כבר 15 שנה מבני עץ. יש ניסיון רב למרות שהעבודה תעשה בקפדנות רבה. הקירות יחופו בטיח עם שיבוץ אבן.  
= האם תוכננה חלופה אחרת. ת: התחשיב בבנייה על הגבעה היה יקר יותר. ההצעה לוקחת בחשבון שימוש בתשתיות קיימות ביוב, מים, חשמל. החשוב ביותר הוא השימוש בנוף!!!   
   
**ב. תוכנית ארוכת טווח של 200 יחידות אירוח נוספות בצד הדרומי של מצפה לשלום. בשלב הראשון אישור תב"ע.   
החלטה:  
אושרה הצעת ועד הנהלת אגש"ח קיבוץ כפר חרוב להשקיע בהרחבת כפר הנופש ולהגיש בקשה לאישור תב"ע להרחבת כפר הנופש במשבצת מדרום למצפה לשלום.**